pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองนายกฯ “อนุทิน” ร่วมยินดีแชมป์รายการ ฮอนด้า แอลพีจีเอ ไทยแลนด์ 2023 ชื่นชมผลงาน 2 โปรกอล์ฟสาวไทยจบอันดับ2 และ3  ยกเป็นหนึ่งการแข่งขันผลักดันการพัฒนากีฬากอล์ฟไทย
วันอาทิตย์ที่ 26 กุมภาพันธ์ 2566
26/02/2566
​รองนายกฯ “อนุทิน” ร่วมยินดีแชมป์รายการ ฮอนด้า แอลพีจีเอ ไทยแลนด์ 2023 ชื่นชมผลงาน 2 โปรกอล์ฟสาวไทยจบอันดับ2 และ3  ยกเป็นหนึ่งการแข่งขันผลักดันการพัฒนากีฬากอล์ฟไทย
​รองนายกฯ “อนุทิน” ร่วมยินดีแชมป์รายการ ฮอนด้า แอลพีจีเอ ไทยแลนด์ 2023 ชื่นชมผลงาน 2 โปรกอล์ฟสาวไทยจบอันดับ2 และ3  ยกเป็นหนึ่งการแข่งขันผลักดันการพัฒนากีฬากอล์ฟไทย หนุน Sport tourism ไทยโกอินเตอร์
วันที่ 26 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (26 ก.พ.) นายอนุทิน ชาญวีรกูล รองนายกรัฐมนตรีและ รมว.สาธารณสุข ได้ร่วมในพิธีมอบรางวัลแก่ผู้ชนะในการแข่งขันรายการ ฮอนด้า แอลพีจีเอ ไทยแลนด์ 2023 ซึ่งปีนี้จัดขึ้นระหว่างวันที่ 23-26 ก.พ. 66 ที่ สนามสยามคันทรีคลับ โอลด์คอร์ส พัทยา จ.ชลบุรี มีนักกอล์ฟหญิงระดับโลกเข้าร่วม 72 คน สําหรับแชมป์ทัวน์นาเมนต์นี้ตกเป็นของ ลิเลีย วู โปรกอล์ฟสาวจาก สหรัฐอเมริกา ส่วนนักกอล์ฟจากไทยก็สามารถทําผลงานได้อย่างยอดเยี่ยมโดย โปรซิม ณัฐกฤตา วงศ์ทวีลาภ และ โปรจีน อาฒยา ฐิติกุล จบที่อันดับที่2 และ 3 ตามลําดับ
รองนายกรัฐมนตรีชื่นชมผลงานของนักกีฬา และขอบคุณผู้จัดงาน บริษัท ฮอนด้า ออโตโมบิล และบริษัท ไอเอ็มจี เซอร์วิสเซส ตลอดจนผู้สนับสนุน ที่ได้จัดรายการนี้ต่อเนื่องมาเป็นปีที่ 16 ซึ่งถือเป็นทัวร์นาเมนต์ที่จัดมายาวนานที่สุดในภูมิภาคเอเชียตะวันออกเฉียงใต้ เป็นหนึ่งรายการแข่งขันระดับโลกที่กระตุ้นให้เกิดการพัฒนาของนักกอล์ฟอาชีพของไทยอย่างมาก พร้อมกับได้ส่งเสริมการท่องเที่ยวในประเทศด้วย Sport tourism เพราะจัดการแข่งขันซึ่งเป็นรายการกีฬาระดับโลกแต่ละครั้งได้ดึงดูดให้มีผู้ชมจากในและต่างประเทศเดินทางเข้าร่วมจํานวนมาก
โดยรองนายกรัฐมนตรียังระบุด้วยว่า รัฐบาลไทยยังหวังว่าจะมีการจัดรายการแข่งขันนี้ในประเทศไทยทุกปี และเป็นรายการกีฬาที่ทําให้คนทั่วโลกรู้จักประเทศไทย ส่งเสริมให้วัฒนธรรม การต้อนรับ และสถานที่ท่องเที่ยวของไทยเป็นที่รู้จักในระดับสากลจากกิจกรรมนี้ เพราะแม้แฟนกอล์ฟทั่วโลกไม่ได้มาชมการแข่งขันในสนามก็สามารถติดตามบรรยากาศและได้รู้จักประเทศไทยผ่านการถ่ายทอดสด เช่นเดียวกับปีนี้ที่มีการถ่ายทอดสดไปยัง 42 ประเทศทั่วโลก
น.ส.ไตรศุลี กล่าวว่า รัฐบาลโดยหน่วยงานภายใต้กระทรวงการท่องเที่ยวและกีฬา ได้แก่ การกีฬาแห่งประเทศไทย(กกท.) การกีฬาแห่งประเทศไทย (กกท.) กองทุนพัฒนากีฬาแห่งชาติ การท่องเที่ยวแห่งประเทศไทย(ททท.) รวมถึงสํานักงานส่งเสริมการจัดประชุมและนิทรรศการ(องค์การมหาชน) (สสปน.)ได้เล็งเห็นความสําคัญของการพัฒนาที่ต่อเนื่องข้างต้น จึงได้ร่วมสนับสนุนการแข่งขันในรายการในครั้งนี้ด้วย
นอกจากนี้ ก่อนที่การแข่งขันจะเริ่มขึ้น กกท. ยังได้ร่วมกับผู้จัดการงานดําเนินโครงการต่างๆ ที่เป็นการพัฒนาอุตสาหกรรมกอล์ฟไทย เช่น โครงการ “Road to Honda LPGA Thailand” ซึ่งจัดการแข่งขัน Honda LPGA Thailand 2023 National Qualifiers เพื่อให้นักกอล์ฟไทยได้สิทธิ์ในการเข้าร่วมแข่งขันในทัวร์นาเม้นท์นี้ร่วมกับนักกอล์ฟระดับโลก โดยมีการระดมทุนจากค่าสมัครจากการแข่งขันNational Qualifiers เพื่อไปจัดซื้อเครื่องมือและอุปกรณ์ทางการแพทย์ มอบให้แก่โรงพยาบาลส่งเสริมสุขภาพบ้านตาลหมัน อ.โป่ง จ.ชลบุรี และการนํารายได้จากการประมูลของที่ระลึกจากนักกีฬาบริจาคให้แก่ ศิริราชมูลนิธิ ด้วย
รัฐบาลไทย-ข่าวทำเนียบรัฐบาล-รปอ.ณัฏฐิญา นำทีมขึ้นเหนือ แนะผู้ประกอบการผลไม้ปรับตัวตามเทรนด์โลก เชื่อมโยงต้นน้ำป้อนวัตถุดิบ พร้อมเป็น Hero สร้างนักธุรกิจชุมชนอย่างยั่งยืน
วันศุกร์ที่ 24 กุมภาพันธ์ 2566
24/02/2566
รปอ.ณัฏฐิญา นําทีมขึ้นเหนือ แนะผู้ประกอบการผลไม้ปรับตัวตามเทรนด์โลก เชื่อมโยงต้นน้ําป้อนวัตถุดิบ พร้อมเป็น Hero สร้างนักธุรกิจชุมชนอย่างยั่งยืน
รปอ.ณัฏฐิญา นําทีมขึ้นเหนือ แนะผู้ประกอบการผลไม้ปรับตัวตามเทรนด์โลก เชื่อมโยงต้นน้ําป้อนวัตถุดิบ พร้อมเป็น Hero สร้างนักธุรกิจชุมชนอย่างยั่งยืน
จังหวัดเชียงราย - เมื่อวันที่ 23 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เยี่ยมชมและให้กําลังใจ พร้อมให้คําแนะนําแก่ผู้ประกอบการ บ้านผลไม้ เชียงราย พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางกฤษนันท์ ทะวิชัย อุตสาหกรรมจังหวัดเชียงราย นายพงษ์เกษม โพธิ์แก้ว อุตสาหกรรมจังหวัดพะเยา และคณะผู้บริหารกระทรวงอุตสาหกรรม เข้าร่วม โดยมี นางนริชา กุลนานันท์ กรรมการบริหาร บจก. บ้านผลไม้ (ประเทศไทย) และนางสาวสุทัตตา ปัทมโยธิน ผู้จัดการ บจก. บ้านผลไม้ (ประเทศไทย) ให้การต้อนรับ ณ บ้านผลไม้ จังหวัดเชียงราย
บ้านผลไม้นับเป็นธุรกิจขนาดเล็กๆ ที่ก่อร่างจากการเป็นธุรกิจครอบครัว ของนางนริชาฯ ที่อาศัยความรู้พื้นฐานด้านวิทยาศาสตร์และประสบการณ์การทํางานของตนมาทําธุรกิจด้านเกษตรอุตสาหกรรม เพื่อเป็นฟันเฟืองและต่อยอดชุมชนให้เกิดธุรกิจ ตามแนวพระราชดําริเศรษฐกิจพอเพียง จนสามารถพึ่งพาตนเองได้อย่างยั่งยืน โดยดําเนินการแปรรูปผักและผลไม้ด้วยความใส่ใจ เน้นคุณภาพเป็นหลักสําคัญ และดูแลสิ่งแวดล้อม เช่น ไม่แต่งกลิ่น ไม่เติมสี ใช้น้ําตาลน้อยหรือไม่ใช้เลย ใช้สารเคมีพื้นฐานเท่าที่มีความจําเป็น แต่ยังคงให้รสชาติเหมือนผลไม้จริงใกล้เคียงธรรมชาติ ผ่านกรรมวิธีการผลิตแบบตู้อบลมร้อนที่เหมาะสมกับอุตสาหกรรมครัวเรือน ปัจจุบันมีการแปรรูปผลิตจากผลไม้มากกว่า 15 ชนิด วางจําหน่ายตาม Modern Trade ต่าง ๆ และส่งออกไปยังต่างประเทศ
รสอ.รก.รปอ. ได้กล่าวชมเชยบ้านผลไม้ ว่ามีความสามารถในการพัฒนาธุรกิจโดยนําองค์ความรู้ที่มีมาต่อยอดสร้างมูลค่าให้กับผลิตภัณฑ์จนประสบความสําเร็จ และที่สําคัญยังช่วยกระจายรายได้ให้กับชุมชน สามารถสร้างธุรกิจให้เกิดความยั่งยืน ซึ่งบ้านผลไม้นับเป็นธุรกิจด้านเกษตรอุตสาหกรรม ที่จําเป็นต้องพึ่งพาผลผลิตทางการเกษตรเป็นหลัก มักประสบปัญหาที่ควบคุมได้ยาก เช่น ด้านการควบคุมคุณภาพ ปริมาณผลผลิต และราคา จึงควรเชื่อมโยงเครือข่ายกับเกษตรกร ในลักษณะ Contract Farming เพื่อป้อนวัตถุดิบอย่างสม่ําเสมอ รวมถึงการพัฒนาสินค้าให้ได้มาตรฐานทั้ง GMP HACCP มาตรฐาน มอก.เอส รวมทั้งการวิจัยและพัฒนาผลิตภัณฑ์อย่างต่อเนื่อง โดยศึกษาแนวโน้มการตลาดสมัยใหม่ เช่น แนวโน้มผู้บริโภคที่รักสุขภาพ อาจมีการพัฒนาสินค้าให้ตอบโจทย์ หรือกลุ่มผู้สูงอายุที่เน้นผลิตภัณฑ์เสริมอาหารและคุณค่าทางโภชนาการ ตลอดจนการพัฒนาผลิตภัณฑ์ที่มีความแตกต่าง สร้างจุดเด่นเป็นเอกลักษณ์ สามารถบ่งบอกอัตลักษณ์ของชุมชน พร้อมการเชื่อมโยงการท่องเที่ยวเพื่อดึงดูดให้นักท่องเที่ยวเข้ามาซื้อสินค้าในชุมชน เป็นต้น
ทั้งนี้ กระทราวงอุตสาหกรรม มีหน่วยงานในการกํากับดูแลที่พร้อมให้บริการเพื่อช่วยยกระดับให้บริษัทมีศักยภาพสูงขึ้น เริ่มตั้งแต่โครงการปั้นนักธุรกิจให้ดีพร้อม เพื่อช่วยพัฒนาองค์ความรู้ให้เป็นนักธุรกิจมืออาชีพพร้อมรองรับการเปลี่ยนแปลง ศูนย์ดีพร้อม ITC และสถาบันอาหาร ช่วยเรื่องการพัฒนาและวิจัยผลิตภัณฑ์ใหม่ๆ SME D Bank, DIPROM Pay ให้บริการด้านสินเชื่อ เป็นต้น
รัฐบาลไทย-ข่าวทำเนียบรัฐบาล-ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรมเดือนมีนาคม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
วันพุธที่ 1 มีนาคม 2566
ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรมเดือนมีนาคม เพิ่มทักษะให้กับคนเรือ สร้างความปลอดภัยการสัญจรทางน้ําเพิ่มมากขึ้น
...
ศูนย์ฝึกพาณิชย์นาวี เปิดหลักสูตรฝึกอบรมเดือนมีนาคม เพิ่มทักษะให้กับคนเรือ สร้างความปลอดภัยการสัญจรทางน้ําเพิ่มมากขึ้น
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ศูนย์ฝึกพาณิชย์นาวี กรมเจ้าท่า เปิดสอนหลักสูตรเพื่อเพิ่มทักษะให้กับคนเรือ เป็นไปตามนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม กลุ่มฝึกอบรมศูนย์ฝึกพาณิชย์นาวีได้เปิดหลักสูตรฝึกอบรมเดือนมีนาคม จํานวน 3 สูตร ได้แก่
- หลักสูตรทบทวนพื้นฐานคนประจําเรือ Refresher Course for Basic Safety Training วันอบรม 4-6 มีนาคม 2566 และ วันอบรม 25-27 มีนาคม 2566 ค่าอบรม 2,500 บาท
- หลักสูตรการบริหารทรัพยากรในห้องเครื่อง (Engine-Room Resource Management) (Model Course2.07) วันอบรม 13-18 มีนาคม 2566 ค่าอบรม 7,000 บาท
- หลักสูตรพนักงานวิทยุคมนาคมประเภททั่วไปประจําเรือ GMDSS (GOC) General Operator's Certificate for the global maritime Distress and safety System (Model Course 1.25) วันอบรม 20 มีนาคม - 3 เมษายน 2566 ค่าอบรม 9,000 บาท
ทั้งนี้ เพื่อเป็นการทบทวนความสามารถหลักสูตรของคนประจําเรือ สร้างเครือข่าย สร้างความปลอดภัยการสัญจรทางน้ําเพิ่มมากขึ้น ผู้สนใจสามารถสอบถามเพิ่มเติมได้ที่ หลักสูตรฝึกอบรม ติดต่อ 0 2756 4971 ถึง 135 / 114 หรือ 082 109 7600 Line : Trainingmmtc
รัฐบาลไทย-ข่าวทำเนียบรัฐบาล-“ ชีวิตคือการวิจัย “ รมว.อว. กล่าว ม.สวนดุสิต มหาวิทยาลัยรับใช้สังคม แนะสร้างหลักสูตรจากความเป็นเลิศที่มีอยู่
วันจันทร์ที่ 27 กุมภาพันธ์ 2566
“ ชีวิตคือการวิจัย “ รมว.อว. กล่าว ม.สวนดุสิต มหาวิทยาลัยรับใช้สังคม แนะสร้างหลักสูตรจากความเป็นเลิศที่มีอยู่
“ ชีวิตคือการวิจัย “ รมว.อว. กล่าว ม.สวนดุสิต มหาวิทยาลัยรับใช้สังคม แนะสร้างหลักสูตรจากความเป็นเลิศที่มีอยู่
3 กุมภาพันธ์ 2565 ณ ห้องประชุมสํานักงานมหาวิทยาลัย ชั้น 5 มหาวิทยาลัยสวนดุสิต/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม บรรยายพิเศษภายใต้กิจกรรม ”จิบกาแฟ คิดอย่างรัฐมนตรี” ในหัวข้อ “ชีวิตคือการวิจัย” โดยมีนายสัมพันธ์เย็นสําราญที่ปรึกษารัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม รศ.ดร.ศิโรจน์ ผลพันธิน อธิการบดีมหาวิทยาลัยสวนดุสิต รองศาสตราจารย์ ดร.สุขุม เฉลยทรัพย์ ประธานที่ปรึกษาอธิการบดี คณะผู้บริหาร และคณาจารย์เข้าร่วมรับฟังการบรรยาย
ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า การที่ อว. ควบรวมเป็นกระทรวงได้ ถือเป็นชัยชนะของนวัตกรรม ที่มหาวิทยาลัย กระทรวงวิทยาศาสตร์เดิม และสถาบันและหน่วยงานที่สนับสนุนทุนวิจัยและคิดยุทธศาสตร์ ซึ่งประกอบไปด้วยนักศึกษากว่า 2,000,000 คน คณาจารย์และผู้สนับสนุนกว่า 200,000 คน ซึ่งเราจะต้องผนึกกําลังกันเพื่อคิดสร้างสรรรค์ผลงานและยกระดับการศึกษาไทยให้ก้าวไกล มหาวิทยาลัยสวนดุสิต เป็นมหาวิทยาลัยที่รับใช้สังคมซึ่งเราต้องดึงศักยภาพตรงนี้มาใช้
ศ.(พิเศษ) ดร.เอนก เหล่าธรรมทัศน์ กล่าวต่อไปว่า การทํางานทุกแห่งต้องมีเป้าหมาย ต้องมีธง ต้องตั้งเป้าความสําเร็จอย่างชัดเจน อาทิ ภายใน 5 ปี มหาวิทยาลัยต่างๆ ต้องมีความเป็นเลิศในด้านใดด้านหนึ่ง ต้องมียุทธศาสตร๋ ดังนั้น มหาวิทยาลัยสวนดุสิตต้องมีความชัดเจนว่าในอนาคตข้างหน้าจะไปในทิศทางใด มหาวิทยาลัยสวนดุสิตเป็นมหาวิทยาลัยที่มีผลงานมากและครอบคลุมหลายจังหวัดในประเทศไทย เป็นมหาวิทยาลัยที่มีความคิดสร้างสรรค์ นอกจากนั้น ยังใช้คนในพื้นที่มาเป็นผู้นํา ทําให้มีความรู้ความเข้าใจในจุดเด่นของจังหวัดนั้น ๆ และเกาะติดพื้นที่ สามารถยกระดับพื้นที่ได้อย่างรวดเร็วและไปในทิศทางที่ดี เราต้องดึงของดีของเราออกมาให้เป็นหลักสูตรและเผยแพร่ไปยังที่ต่าง ๆ เพื่อให้เขาสนใจและอยากที่จะมาศึกษาในที่ของเรา
รัฐบาลไทย-ข่าวทำเนียบรัฐบาล-​นราพัฒน์ ผนึกกำลังเกษตรกรและผู้ส่งออกทำ mou อมก๋อยโมเดล ซื้อทุเรียนหมอนพระร่วง ส่งออกสร้างชื่อเสียง เพิ่มรายได้ให้เกษตรกรสุโขทัย
วันอังคารที่ 28 กุมภาพันธ์ 2566
​นราพัฒน์ ผนึกกําลังเกษตรกรและผู้ส่งออกทํา mou อมก๋อยโมเดล ซื้อทุเรียนหมอนพระร่วง ส่งออกสร้างชื่อเสียง เพิ่มรายได้ให้เกษตรกรสุโขทัย
​นราพัฒน์ ผนึกกําลังเกษตรกรและผู้ส่งออกทํา mou อมก๋อยโมเดล ซื้อทุเรียนหมอนพระร่วง ส่งออกสร้างชื่อเสียง เพิ่มรายได้ให้เกษตรกรสุโขทัย
เมื่อวันอาทิตย์ที่ 25 กุมภาพันธ์ 2566 นายนราพัฒน์ แก้วทอง ผู้ช่วยรัฐมนตรีว่าการกระทรวงเกษตรและสหกรณ์ เป็นประธานการทํา MOU อมก๋อยโมเดล ซื้อทุเรียนหมอนพระร่วง ระหว่างบริษัท กสิรุ่งเรือง จํากัด และกลุ่มแปลงใหญ่ 4 กลุ่มประกอบไปด้วย
1.กลุ่มแปลงใหญ่ทุเรียนบ้านตึก
2.กลุ่มแปลงใหญ่ทุเรียนบ้านนาต้นจั่น
3.กลุ่มแปลงใหญ่บ้านปากทรวง
4.กลุ่มแปลงใหญ่บ้านห้วยตม
รวมสมาชิก 300 คน พื้นที่ปลูกเกือบ 2,000ไร่ ผลผลิตประมาณ 3,000 ตัน มูลค่าราวๆ 300 ล้านบาท
โดยการทํา MOU นี้ได้รับการผลักดันร่วมกันระหว่างบริษัทและนายรวม ล้นเหลือ ฝ่ายการตลาดของกลุ่มแปลงใหญ่ทุเรียนตําบลบ้านตึก ซึ่งได้ไปร่วมกิจกรรมยกระดับคุณภาพทุเรียนลับแล จังหวัดอุตรดิตถ์ เมื่อปี 2565 โดยเป็นการจัดร่วมกันระหว่างกระทรวงเกษตรฯ และกลุ่มผู้ส่งออกทุเรียนในเครือกลุ่มบริษัท The LIS โดยมีนายนราพัฒน์ แก้วทอง เป็นประธานการจัดกิจกรรมและผู้ผลักดันการยกระดับคุณภาพผลผลิตของเกษตรกรร่วมกับผู้ประกอบการ ภายใต้คอนเซ็ปท์ Big brother
โดยนายรวม ล้นเหลือ ฝ่ายการตลาดกลุ่มแปลงใหญ่ที่ไปร่วมงานเล็งเห็นว่าควรขับเคลื่อนต่อยอดกับภาคเอกชนต่อ โดยการช่วยกันผลักดันสร้างศูนย์รับซื้อทุเรียนในพื้นที่ ต.บ้านตึก อ.ศรีสัชนาลัย จ.สุโขทัย จนมาสําเร็จและพร้อมที่จะรับซื้อได้ในปี 2566 ซึ่งเป็นการสร้างความเชื่อมั่นและโอกาสในการพิ่มมูลค่าและเพิ่มรายได้ให้เกษตรกรในพื้นที่อย่างยั่งยืนต่อไป
"ทุเรียนหมอนพระร่วง"เป็นทุเรียนพันธุ์หมอนทองที่มีอัตลักษณ์เฉพาะเนื่องจากปลูกในพื้นที่ภูเขาสภาพหินผุ มีแร่ธาตุอุดมสมบูรณ์ และมีปริมาณน้ําฝนไม่มากจึงทําให้เนื้อทุเรียนแห้ง ไม่แฉะ เนื้อหนา ละเอียด รสชาติหวานมัน เข้มข้น ปลูกมากในพื้นที่ ต.บ้านตึก อ.ศรีสัชนาลัย จ.สุโขทัย
โดยชื่อทุเรียนหมอนพระร่วงได้รับคัดเลือกจากการประกวดโดยประชาชนชาวสุโขทัยทั้งจังหวัด
ทั้งนี้ สุโขทัยมีพื้นที่ปลูกทุเรียนมากกว่า 20,000 ไร่ มีปลูกกันมากที่ศรีสัชนาลัย เป็นพืชเศรษฐกิจสร้างรายได้ให้จังหวัดสุโขทัย ปีละไม่ต่ํากว่า 500 ล้านบาท และมีประวัติการปลูกมานานตั้งแต่ปี พ.ศ. 2340 มีอัตลักษณ์เฉพาะ เนื่องจากปลูกในพื้นที่เขาสภาพดินผุ มีแร่ธาตุอุดมสมบูรณ์ ปริมาณน้ําฝนไม่มาก จึงทําให้ทุเรียนมีเนื้อแห้ง กรอบ ไม่แฉะ รสชาติเข้มข้น เนื้อทุเรียนมีสีเหลืองนวล เนื้อหนา ละเอียด เมล็ดลีบ ไม่หวานจัด เกษตรกรปลูกแบบธรรมชาติ ใช้สารเคมีค่อนข้างน้อย ทําให้มีความปลอดภัย
ในปัจจุบันหน่วยงานราชการได้เข้ามาส่งเสริมการผลิต ให้ได้คุณภาพมาตรฐานที่กรมวิชาการเกษตรกําหนด แต่ทุเรียนสุโขทัยยังไม่มีชื่อเรียกเฉพาะ จึงไม่เป็นที่รู้จักแพร่หลาย เพื่อเป็นการพัฒนาสินค้าทุเรียนให้เป็นที่รู้จักแพร่หลาย มีชื่อที่เป็นเอกลักษณ์เฉพาะถิ่น มีเรื่องราวแหล่งกําเนิดสินค้า (story) มีความแตกต่างจากสินค้าแหล่งอื่นๆ และเพื่อเพิ่มมูลค่าทางเศรษฐกิจ สร้างอาชีพและรายได้ให้แก่เกษตรกรชาวสวนทุเรียน
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่อุตรดิตถ์ ตรวจเยี่ยมโรงงานน้ำตาล ดำเนินกิจการสอดคล้องกับนโยบาย MIND ของ อก. ทั้ง 4 มิติ
วันพฤหัสบดีที่ 23 กุมภาพันธ์ 2566
23/02/2566
ผู้ตรวจวีระกิตติ์ฯ ลงพื้นที่อุตรดิตถ์ ตรวจเยี่ยมโรงงานน้ําตาล ดําเนินกิจการสอดคล้องกับนโยบาย MIND ของ อก. ทั้ง 4 มิติ
นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่อุตรดิตถ์ ตรวจเยี่ยมโรงงานน้ําตาล ดําเนินกิจการสอดคล้องกับนโยบาย MIND ของ อก. ทั้ง 4 มิติ
เมื่อวันที่ 22 กุมภาพันธ์ 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ลงพื้นที่ตรวจราชการ บริษัทโรงงานน้ําตาลไทยเอกลักษณ์ จํากัด ตําบลคุ้งตะเภา อําเภอเมืองอุตรดิตถ์ จังหวัดอุตรดิตถ์ ประกอบกิจการ ผลิตน้ําตาลทราย
บริษัทโรงงานน้ําตาลไทยเอกลักษณ์ จํากัด ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม (อก.) ทั้ง 4 มิติ มีมาตรการในการปฏิบัติตามนโยบายเรื่องอ้อยเผา ซึ่งสามารถลดจํานวนอ้อยเผาได้อย่างเป็นรูปธรรม โดยในปัจจุบันมีจํานวนอ้อยเผาอยู่เพียง 2.98% มีการพิจารณารับพนักงานในท้องถิ่นเป็นกรณีพิเศษ มีการปฏิบัติตามมาตรการ EIA อย่างเคร่งครัด และมีการดําเนินงานด้านความรับผิดชอบสังคมอย่างต่อเนื่อง
จากนั้น ได้ลงพื้นที่ตรวจราชการ ณ บริษัท น้ําตาลทิพย์สุโขทัย จํากัด ตําบลบ้านตึก อําเภอศรีสัชนาลัย จังหวัดสุโขทัย ประกอบกิจการ ผลิตน้ําตาลทราย โดยบริษัทฯ ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีมาตรการในการปฏิบัติตามนโยบายเรื่องอ้อยเผา ซึ่งสามารถลดจํานวนอ้อยเผาได้อย่างเป็นรูปธรรม โดยในปัจจุบันมีจํานวนอ้อยเผาอยู่เพียง 2.86% มีการปฏิบัติตามมาตรการ EIA อย่างเคร่งครัด มีการดําเนินงานด้านความรับผิดชอบสังคมอย่างต่อเนื่อง และมีการส่งเสริมให้เกษตรกรมีรายได้เพิ่มจาการรับซื้อใบอ้อยในพื้นที่เกษตรกรมาเป็นเชื้อเพลิงในโรงไฟฟ้าชีวมวล
รัฐบาลไทย-ข่าวทำเนียบรัฐบาล-PM: Thai economy is positively advancing with continued recovery of local and grassroots economy
วันจันทร์ที่ 27 กุมภาพันธ์ 2566
27/02/2566
PM: Thai economy is positively advancing with continued recovery of local and grassroots economy
PM: Thai economy is positively advancing with continued recovery of local and grassroots economy
February 24, 2023, at 1225hes, at the Government House, Prime Minister and Defense Minister Gen. Prayut Chan-o-cha stated about positive trend of the Thai economic situation. An increase of tourism activities has contributed to the recovery of local and grassroots economy, and the increase in GDP ratio of tourism sites, accommodations and food. Although Thailand saw a decrease in agricultural product prices, the decrease is not as serious as concerned, and relevant agencies are closely monitoring and addressing the situation. SMEs empowerment has also been undertaken to ensure their access to funding and continued development in line with the Government’s policy on economic restructuring.
The Prime Minister also emphasized the importance of revenue generation, and management and optimization of budget in line with the people’s need. People of all sectors, including low-income earners, must have equal access to public services and welfares. Nevertheless, implementation of any new measure needs to take into account possible impact and budget availability for genuine benefit of the country and people. The Prime Minister also stressed that national administration has been carried out based on related principles, regulations, and laws, which are all transparent, accountable, and just.
รัฐบาลไทย-ข่าวทำเนียบรัฐบาล-ช้อปของดีจากฟาร์มเกษตรกร ในงานตลาดนัดของดีวิถีชุมชน 1-3 มี.ค. นี้
วันอังคารที่ 28 กุมภาพันธ์ 2566
28/02/2566
ช้อปของดีจากฟาร์มเกษตรกร ในงานตลาดนัดของดีวิถีชุมชน 1-3 มี.ค. นี้
ธ.ก.ส. นําสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า เปิดตลาดนัดของดีวิถีชุมชน ระหว่างวันที่ 1 – 3 มีนาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
ธ.ก.ส. นําสินค้าเกษตรและผลิตภัณฑ์ชุมชนจากเกษตรกรลูกค้ากว่า 70 ร้านค้า เปิดตลาดนัดของดีวิถีชุมชน เพื่อเป็นให้ผู้บริโภคได้เลือกซื้อสินค้าคุณภาพจากผู้ผลิตโดยตรงและช่วยสนับสนุนช่องทางการจําหน่ายสินค้าและสร้างรายได้แก่เกษตรกร วิสาหกิจชุมชนและผู้ประกอบการ SMEs เกษตร ระหว่างวันที่ 1 – 3 มีนาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจําเดือนมีนาคม 2566” ระหว่างวันที่ 1 – 3 มีนาคม 2566 ณ บริเวณด้านหน้า ธ.ก.ส. สํานักงานใหญ่ กรุงเทพฯ เพื่อเปิดประสบการณ์ให้ผู้บริโภคได้เลือกซื้อและชมสินค้าที่หลากหลายจากเกษตรกรผู้ผลิตโดยตรง และยังเป็นการสนับสนุนและเพิ่มช่องทางในการจัดจําหน่ายสินค้า เพิ่มโอกาสในการสร้างอาชีพและรายได้ให้แก่เกษตรกร วิสาหกิจชุมชน และผู้ประกอบการ SMEs เกษตร โดยในครั้งนี้ มีบูธจําหน่ายสินค้า ทั้งสินค้าอุปโภคและบริโภค ผักผลไม้สดปลอดสารพิษตามฤดูกาล ขนมไทย ข้าวหอมมะลิ ข้าวพื้นเมืองที่อุดมไปด้วยวิตามิน สินค้าแปรรูป ทั้งอาหารทะเล อาหารสําเร็จรูป และพืชสมุนไพร เครื่องแกงสําเร็จรูป เครื่องหนัง เครื่องประดับ สินค้าตกแต่ง ผ้าทอและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีในงานตลาดนัดของดีวิถีชุมชน เพื่อร่วมเป็นส่วนหนึ่งในการสนับสนุนเกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าที่มีมาตรฐาน อันนําไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
รัฐบาลไทย-ข่าวทำเนียบรัฐบาล-CBD is now banned in Hong Kong, with a 7-year prison sentence and a fine of up to 4.5 million baht.
วันศุกร์ที่ 24 กุมภาพันธ์ 2566
24/02/2566
CBD is now banned in Hong Kong, with a 7-year prison sentence and a fine of up to 4.5 million baht.
CBD is now banned in Hong Kong, with a 7-year prison sentence and a fine of up to 4.5 million baht.
February 23, 2023, Deputy Government Spokesperson Ratchada Thanadirek disclosed that Hong Kong government has launched a tourism promotional campaign which is expected to attract tourists from all over the world, including Thai tourists. The government would like to remind Thai tourists to understand the prohibitions of CBD in Hong Kong as well.
For travelling to Hong Kong, the Ministry of Foreign Affairs has warned Thai visitors that it is strictly forbidden to bring cannabis oil or any products containing cannabidiol (CBD) into Hong Kong because CBD is banned in Hong Kong as a "dangerous drug". Possession could lead to seven years in prison and also a fine of up to 4.5 million baht, and possible life imprisonment if manufacturing or exporting CBD to Hong Kong.
Thai tourists can reach the Royal Thai Consulate-General in Hong Kong by phone at +852 6821 1545-6, by email at [emailprotected], or on Facebook at Royal Thai Consulate-General, Hong Kong.
รัฐบาลไทย-ข่าวทำเนียบรัฐบาล-​ สป. รวมใจสวดมนต์ถวายพระพรเจ้าฟ้าพัชรกิติยาภาฯ
วันจันทร์ที่ 27 กุมภาพันธ์ 2566
​ สป. รวมใจสวดมนต์ถวายพระพรเจ้าฟ้าพัชรกิติยาภาฯ
...
(26 กุมภาพันธ์ 2566 เวลา 18.00 น.) พลเอก สิทธิพร มุสิกะสิน รองปลัดกระทรวงกลาโหม พร้อมด้วย สมาคมภริยาข้าราชการสํานักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี
โดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์
รัฐบาลไทย-ข่าวทำเนียบรัฐบาล-ปลัดดีอีเอส ประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร.
วันพฤหัสบดีที่ 23 กุมภาพันธ์ 2566
ปลัดดีอีเอส ประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร.
ปลัดดีอีเอส ประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร.
วันนี้ (23 ก.พ. 2566) ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร. ผ่านสื่ออิเล็กทรอนิกส์ เพื่อพิจารณาแผนการแก้ไขปัญหาของ บมจ.โทรคมนาคมแห่งชาติ และแผนวิสาหกิจ ประจําปี 2566-2570 รวมทั้งการกําหนดบทบาทการเป็นเครื่องมือรัฐของ บมจ.โทรคมนาคมแห่งชาติ โดยมี พ.อ.สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) หรือ เอ็นที และเจ้าหน้าที่ที่เกี่ยวข้องร่วมประชุม
______________________
รัฐบาลไทย-ข่าวทำเนียบรัฐบาล-ดาวเทียมตรวจพบจุดความร้อนไทยวานนี้ขยับขึ้นมาที่ 1,984 จุด ส่วนใหญ่พบในป่าอนุรักษ์และป่าสงวนแห่งชาติ
วันศุกร์ที่ 24 กุมภาพันธ์ 2566
ดาวเทียมตรวจพบจุดความร้อนไทยวานนี้ขยับขึ้นมาที่ 1,984 จุด ส่วนใหญ่พบในป่าอนุรักษ์และป่าสงวนแห่งชาติ
ดาวเทียมตรวจพบจุดความร้อนไทยวานนี้ขยับขึ้นมาที่ 1,984 จุด ส่วนใหญ่พบในป่าอนุรักษ์และป่าสงวนแห่งชาติ
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทยพบจุดความร้อนวานนี้ (22 ก.พ. 2566) จํานวน 1,984 จุด ในขณะที่จุดความร้อนของประเทศเพื่อนบ้านอย่าง
สาธารณรัฐแห่งสหภาพเมียนมาร์ยังคงเป็นอันดับหนึ่งอยู่ที่ 3,790 จุด รองลงมาคือกัมพูชา 2,733 จุด ตามด้วยประเทศไทย, สปป.ลาว 1,274 จุด, เวียดนาม 168 จุด และมาเลเซีย 15 จุด
.
สําหรับจุดความร้อนในประเทศไทยส่วนใหญ่พบในพื้นที่ป่าอนุรักษ์ 736 จุด ป่าสงวนแห่งชาติ 570 จุด พื้นที่เกษตร 277 จุด ชุมชนและอื่นๆ 194 จุด พื้นที่เขต สปก. 192 จุด และริมทางหลวง 15 จุด
จังหวัดที่พบจุดความร้อนมากที่สุด 5 อันดับคือ #ตาก 171 จุด , #กาญจนบุรี 148 จุด, #กําแพงเพชร 147 จุด,#ชัยภูมิ 145 จุด,#อุตรดิตถ์ 111 จุด ตามลําดับ
.
ส่วนค่าฝุ่น PM2.5 เมื่อตรวจสอบจากแอปพลิเคชัน “เช็คฝุ่น” เมื่อเวลา 9.00 น. พบว่าหลายพื้นที่ทางภาคเหนือและภาคตะวันออกเฉียงเหนืออาทิ #น่าน #หนองคาย #บึงกาฬ #หนองบัวลําภู #อุดรธานี
อยู่ระดับที่เริ่มมีผลต่อสุขภาพ ส่วนของกรุงเทพมหานครนั้น อยู่ในระดับปานกลาง แต่อย่างไรก็ตาม ก่อนออกจากบ้านควรสวมหน้ากากอนามัยทุกครั้งเพื่อป้องกันโรคระบบทางเดินหายใจที่อาจจะตามมา
สิ่งหนึ่งที่ต้องเฝ้าระวังที่มักจะมากับเหตุการณ์ไฟป่าและจุดความร้อนคือ PM 2.5 สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่บริเวณชายแดนเนื่องจากได้รับอิทธิพจากประแสลมที่จะพัดผ่านเข้ามา ปัญหาไฟป่าหมอกควัน ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม ดังนั้น ในอนาคตอันใกล้นี้ ประเทศไทยกําลังจะได้
ใช้ระบบ THEOS-2 อย่างเต็มรูปแบบ ซึ่ง 1 ในภารกิจสําคัญของระบบนี้ คือการสํารวจ วิเคราะห์ และติดตามสถานการณ์ภัยพิบัติที่เกิดขึ้นหรือคาดว่าจะเกิดขึ้น ได้อย่างทันท่วงทีและแม่นยํา เพื่อการสนับสนุนข้อมูลสําคัญให้กับทุกหน่วยงานที่เกี่ยวข้องได้นําข้อมูลไปใช้วางแผน ป้องกัน บรรเทา และแก้ไขปัญหาได้ตรงจุดมากยิ่งขึ้น
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิดชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูลให้กับทุกหน่วยงานที่เกี่ยวข้องได้นําไปใช้บริหารจัดการในพื้นที่ท่านสามารถติดตามข้อมูลเพิ่มเติมได้ที่ https://fire.gistda.or.th และควรติดตามสถานการณ์ฝุ่น PM2.5 ผ่านแอปพลิเคชัน
รัฐบาลไทย-ข่าวทำเนียบรัฐบาล-ครม. ขยายระยะเวลาโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระ ที่ได้รับผลกระทบจากการแพร่ระบาดโควิด - 19   ถึงมีนาคม 2568   ช่วยลูกหนี้ธ. ออมสิน และ ธ.ก.ส.
วันอังคารที่ 28 กุมภาพันธ์ 2566
28/02/2566
ครม. ขยายระยะเวลาโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระ ที่ได้รับผลกระทบจากการแพร่ระบาดโควิด - 19   ถึงมีนาคม 2568   ช่วยลูกหนี้ธ. ออมสิน และ ธ.ก.ส.
ครม. ขยายระยะเวลาโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระ ที่ได้รับผลกระทบจากการแพร่ระบาดโควิด - 19   ถึงมีนาคม 2568   ช่วยลูกหนี้ธ. ออมสิน และ ธ.ก.ส.   มีเวลาสามารถทยอยชําระหนี้ได้ตามศักยภาพ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) ปรับปรุงหลักเกณฑ์การดําเนินโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระ ที่ได้รับผลกระทบจากการแพร่กระจายของโรคติดเชื้อไวรัสโคโรนา (โรคโควิด - 19 ) ขยายระยะเวลากู้เพิ่มอีก 2 ปี จากเดิมไม่เกิน 3 ปี เป็นไม่เกิน 5 ปี สิ้นสุดระยะเวลากู้วันที่ 24 มี.ค. 2568 เพื่อช่วยให้ลูกหนี้ที่ประสบปัญหาสภาพคล่องทางการเงินและมีรายได้ไม่เพียงพอที่จะชําระหนี้ตามกําหนด มีเวลาในการผ่อนชําระหนี้มากขึ้นและสามารถทยอยชําระหนี้ได้ตามศักยภาพ
โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากโรคโควิด - 19 มีวัตถุประสงค์เพื่อเพิ่มสภาพคล่องชั่วคราวในการดํารงชีวิตแก่ประชาชนที่มีอาชีพอิสระ เช่น หาบเร่ แผงลอย ลูกจ้างภาคการเกษตร เป็นต้น ซึ่งมีภาระค่าใช้จ่ายจําเป็นหรือภาระหนี้ที่ต้องชําระ เช่น สินเชื่อรถยนต์ สินเชื่อที่อยู่อาศัย หรือจําเป็นต้องใช้จ่ายฉุกเฉิน รวมถึงป้องกันการผิดนัดชําระหนี้หรือพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ โดยวงเงินสินเชื่อรวม 40,000 ล้านบาท โดยธนาคารออมสินสนับสนุนสินเชื่อวงเงิน 20,000 ล้านบาท และ ธ.ก.ส. สนับสนุนสินเชื่อวงเงินรวม 20,000 ล้านบาท ให้วงเงินสินเชื่อ 10,000 บาท/ราย และอัตราดอกเบี้ยคงที่ไม่เกินร้อยละ 0.10 /เดือน ระยะเวลากู้ไม่เกิน 3 ปี ปลอดชําระเงินต้นและดอกเบี้ย 12 เดือน ปัจจุบัน ได้สิ้นสุดระยะเวลาดําเนินโครงการฯ หรือสิ้นสุดการอนุมัติสินเชื่อแล้วตั้งแต่วันที่ 30 มิ.ย. 2564 โดยข้อมูล ณ วันที่ 21 ก.พ. 66 ธ.ออมสิน มียอดอนุมัติสินเชื่อ 1,980,464 ราย เป็นจํานวนเงินทั้งสิ้น 19,804.64 ล้านบาท และมียอดสินเชื่อคงค้าง 6,669 ล้านบาท ขณะที่ ธ.ก.ส. มียอดอนุมัติสินเชื่อจํานวน 913,548 ราย เป็นจํานวนเงินทั้งสิ้น 9,086 ล้านบาท และมียอดสินเชื่อคงค้าง 2,349 ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยเตรียมเชิญ กสม. ดูร่างกฎกระทรวงเพิ่มหลัก House Arrest กับผู้ต้องขังระหว่างพิจารณาคดี
วันอาทิตย์ที่ 26 กุมภาพันธ์ 2566
26/02/2566
รัฐมนตรีว่าการกระทรวงยุติธรรม เผยเตรียมเชิญ กสม. ดูร่างกฎกระทรวงเพิ่มหลัก House Arrest กับผู้ต้องขังระหว่างพิจารณาคดี
รัฐมนตรีว่าการกระทรวงยุติธรรม เผยเตรียมเชิญ กสม. ดูร่างกฎกระทรวงเพิ่มหลัก House Arrest กับผู้ต้องขังระหว่างพิจารณาคดี หลังให้ราชทัณฑ์ปรับให้สอดคล้องรัฐธรรมนูญ-สิทธิมนุษยชนสากล
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่บริหารกระทรวงยุติธรรม ได้หารือกับคณะกรรมการสิทธิมนุษยชนแห่งชาติ (กสม.) โดยได้มีการเสนอหลักการสําคัญ ให้การปฏิบัติต่อผู้ต้องขังระหว่างการพิจารณาคดีอาญาเป็นไปตามหลักการตามรัฐธรรมนูญ มาตรา 29 และหลักสากลว่าด้วยสิทธิมนุษยชน คือ การสันนิษฐานว่าผู้ต้องหาหรือจําเลยไม่มีความผิดจนกว่าจะมีคําพิพากษาถึงที่สุด ปฏิบัติเสมือนผู้กระทําความผิดไม่ได้ควบคุมหรือคุมขังกระทําได้เท่าที่จําเป็นเพื่อป้องกันการหลบหนี คําขอประกันต้องได้รับการพิจารณา ประกันต้องไม่มากเกิน และการไม่ให้ประกันต้องเป็นไปตามกฎหมาย
นายสมศักดิ์ กล่าวว่า ประมวลกฎหมายวิธีพิจารณาความอาญา กําหนดว่า ห้ามควบคุมผู้ถูกจับไว้เกินกว่าจําเป็น การสั่งไม่ให้ปล่อยตัวชั่วคราวจะกระทําได้เมื่อมีเหตุอันควรเชื่อว่า จะหลบหนี จะยุ่งเหยิงกับพยานหลักฐาน หลักประกันไม่น่าเชื่อถือ และเป็นอุปสรรคหรือความเสียหายต่อการสอบสวน ซึ่งศาลอาจสั่งให้ขังผู้ต้องหาหรือจําเลยไว้ในสถานที่อื่นนอกจากเรือนจําได้ตามที่กําหนดในกฎกระทรวง แต่อาจมีข้อจํากัดบางประการ
นายสมศักดิ์ กล่าวว่า ตนให้กรมราชทัณฑ์พิจารณาปรับปรุงกฎกระทรวงที่ออกตามความในมาตรา 89/1 แห่งประมวลกฎหมายวิธีพิจารณาความอาญา ให้สอดคล้องกับหลักกฎหมายรัฐธรรมนูญและสิทธิมนุษยชนมากยิ่งขึ้น โดยให้รับฟังความคิดเห็นของคณะกรรมการสิทธิมนุษยชนแห่งชาติประกอบ โดยอาจเพิ่มเติมหลักการให้สามารถทําการควบคุมตัวที่บ้านได้ด้วย (House Arrest) ให้กรมราชทัณฑ์พิจารณาทบทวนการกําหนดพื้นที่เรือนจําให้เหมาะสมตามลักษณะของผู้ต้องขังและประเภทของคดี และให้มีการแต่งตั้งคณะกรรมการโดยมีตัวแทนจากทุกฝ่ายเพื่อพิจารณาจัดทําข้อเสนอการปฏิรูปกระบวนการยุติธรรมให้สอดคล้องกับบริบทของสังคม โดยสัปดาห์หน้าจะมีการเชิญ กสม. มาหารือและช่วยดูร่างกฎกระทรวงที่เราได้ปรับปรุงด้วย เพื่อให้ออกมาสมบูรณ์และรวดเร็วที่สุด
รัฐบาลไทย-ข่าวทำเนียบรัฐบาล-สธ.ขอบคุณกำลังใจจากภาคีเครือข่ายองค์กรงดเหล้า หนุนปรับปรุง พ.ร.บ. ควบคุมเครื่องดื่มแอลกอฮอล์
วันอังคารที่ 28 กุมภาพันธ์ 2566
สธ.ขอบคุณกําลังใจจากภาคีเครือข่ายองค์กรงดเหล้า หนุนปรับปรุง พ.ร.บ. ควบคุมเครื่องดื่มแอลกอฮอล์
รองปลัดกระทรวงสาธารณสุข ขอบคุณภาคีเครือข่ายองค์กรงดเหล้าที่ให้กําลังใจและสนับสนุนการขับเคลื่อนการควบคุม กํากับและรณรงค์การไม่ดื่มเครื่องดื่มแอลกอฮอล์ รวมถึงสนับสนุนการบังคับใช้กฎหมาย ทําให้ 15 ปีที่ผ่านมา สามารถลดจํานวนนักดื่มได้ถึง 2.3 ล้านคน
รองปลัดกระทรวงสาธารณสุข ขอบคุณภาคีเครือข่ายองค์กรงดเหล้าที่ให้กําลังใจและสนับสนุนการขับเคลื่อนการควบคุม กํากับและรณรงค์การไม่ดื่มเครื่องดื่มแอลกอฮอล์ รวมถึงสนับสนุนการบังคับใช้กฎหมาย ทําให้ 15 ปีที่ผ่านมา สามารถลดจํานวนนักดื่มได้ถึง 2.3 ล้านคน พร้อมรับฟังข้อเสนอให้มีการปรับปรุง พ.ร.บ.ควบคุมเครื่องดื่มแอลกอฮอล์ ให้ชัดเจนยิ่งขึ้น
วันนี้ (28 กุมภาพันธ์ 2566) ที่กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองปลัดกระทรวงสาธารณสุข พร้อมด้วย นายแพทย์ขจรศักดิ์ แก้วจํารัส รองอธิบดีกรมควบคุมโรค และนายแพทย์นิพนธ์ ชินานนท์เวช ผู้อํานวยการสํานักงานคณะกรรมการควบคุมเครื่องดื่มแอลกอฮอล์ กรมควบคุมโรค ได้รับมอบหมายจากนายแพทย์โอภาส การย์กวินพงศ์ ปลัดกระทรวงสาธารณสุข เป็นผู้แทนรับหนังสือขอบคุณ
รองนายกรัฐมนตรีและรัฐมนตรีว่าการกระทรวงสาธารณสุข และกระทรวงสาธารณสุข ในการบังคับใช้ พ.ร.บ. ควบคุมเครื่องดื่มแอลกอฮอล์ เพื่อลดผลกระทบจากเครื่องดื่มแอลกอฮอล์ คุ้มครองสุขภาพประชาชนและลดนักดื่มหน้าใหม่ จากตัวแทนเครือข่ายองค์กรงดเหล้า เครือข่ายเยาวชนลดปัจจัยเสี่ยง และภาคีเครือข่ายป้องกันและลดผลกระทบจากเครื่องดื่มแอลกอฮอล์ รวมกว่า 30 คน
นายแพทย์ณรงค์กล่าวว่า รองนายกรัฐมนตรีและรัฐมนตรีว่าการกกระทรวงสาธารณสุข มีนโยบายสนับสนุนการควบคุมกํากับเครื่องดื่มแอลกอฮอล์ โดยมี พ.ร.บ.ควบคุมเครื่องดื่มแอลกอฮอล์ พ.ศ. 2551 เป็นกลไกที่ใช้ขับเคลื่อนการดําเนินงาน และมีภาคีเครือข่ายทั้งภาครัฐและภาคประชาชนร่วมกันรณรงค์ประชาสัมพันธ์ให้ลดการดื่มเครื่องดื่มแอลกอฮอล์ อาทิ ปรับสโสแกนจาก “เมาไม่ขับ” เป็น ดื่มไม่ขับ ขับไม่ดื่ม” โดยมีเป้าหมายที่จะลดผลกระทบจากการดื่มสุรา ทั้งการเกิดอุบัติเหตุบนท้องถนน การเกิดโรคที่มาจากการดื่มเครื่องดื่มแอลกอฮอล์ เช่น ตับแข็ง รวมถึงลดพฤติกรรมความรุนแรงที่อาจเกิดขึ้นในสังคม ซึ่งกระทรวงสาธารณสุขจะสร้างความเข้มแข็งในการควบคุมกํากับการบริโรคเครื่องดื่มแอลกอฮอล์ในระดับจังหวัด โดยให้สํานักงานสาธารณสุขจังหวัดทํางานร่วมกับเครือข่ายต่างๆ อย่างเข้มข้นมากขึ้น
นายแพทย์ณรงค์กล่าวต่อว่า ต้องขอขอบคุณภาคีเครือข่ายทุกภาคส่วนที่ให้ความร่วมมือกับกระทรวงสาธารณสุขรณรงค์สร้างความเข้าใจแก่ประชาชน โดยเฉพาะอย่างยิ่งผู้ที่เป็นเยาวชน ทําให้กว่า 15 ปีที่ผ่านมาตั้งแต่ปี 2551-2564 ประเทศไทยสามารถลดจํานวนนักดื่มลงได้ถึง 2.3 ล้านคน (ข้อมูลจากสํานักงานสถิติแห่งชาติ ปี 2564) และในวันนี้ ยังมีข้อเสนอแนะในการปรับปรุง พ.ร.บ.ควบคุมเครื่องดื่มแอลกอฮอล์ พ.ศ. 2551 มาตรา 32 คือ ห้ามใช้ตราสัญลักษณ์เครื่องดื่มแอลกอฮอล์ในการโฆษณาสินค้าอื่นๆ ซึ่งขณะนี้อยู่ระหว่างการแก้ไขปรับปรุงให้เกิดความชัดเจนเกี่ยวกับหลักวิธีปฏิบัติในมาตรา 32 โดยจะมีการเพิ่มเติมสาระสําคัญ และทบทวนก่อนเสนอต่อคณะรัฐมนตรีพิจารณาตามกระบวนการต่อไป
***************************************** 28 กุมภาพันธ์ 2566
รัฐบาลไทย-ข่าวทำเนียบรัฐบาล-รองปลัดฯ ประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566
วันอังคารที่ 28 กุมภาพันธ์ 2566
รองปลัดฯ ประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566
รองปลัดฯ ประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566
วันอังคารที่ 28 กุมภาพันธ์ เวลา 10.30 น. นายอภัย สุทธิสังข์ ร่วมเป็นประธานการประชุมคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ครั้งที่ 1/2566 ณ สํานักงานสภาอุตสาหกรรมแห่งประเทศไทย มีประเด็นสําคัญในที่ประชุมคือ
1. กระทรวงเกษตรและสหกรณ์ โดย สศก. นําเสนอโครงการฯ เข้า ครม. เพื่อให้ความเห็นชอบในหลักการก่อน ทั้งนี้ ที่ประชุมมีความเห็นว่า ควรถอดบทเรียนจากหลายพื้นที่ที่มีดําเนินการไปพร้อมกัน สําหรับเรื่องรายละเอียดของราคารับซื้อ และเกณฑ์การปันผลกําไรระหว่างภาคเอกชน-ชุมชน ต้องมีการหารือร่วมกันเพื่อให้ได้ข้อมูลที่เหมาะสมและได้ผลประโยชน์ร่วมกันมากที่สุด
2. กรอบเป้าหมายเพื่อแก้ไขปัญหาพื้นที่การเกษตรไม่เหมาะสม (S3/N) สินค้าข้าวและยางพารา โดยวางกรอบพื้นที่ประมาณ 1 ล้านไร่
รัฐบาลไทย-ข่าวทำเนียบรัฐบาล-รมว.พม . ย้ำ ทีม One Home พม.ภาคเหนือ ปักหมุดทำงานลดความเหลื่อมล้ำ พร้อมนำศาสตร์นักพัฒนาสังคมมืออาชีพช่วยกลุ่มเปราะบาง
วันจันทร์ที่ 27 กุมภาพันธ์ 2566
รมว.พม . ย้ํา ทีม One Home พม.ภาคเหนือ ปักหมุดทํางานลดความเหลื่อมล้ํา พร้อมนําศาสตร์นักพัฒนาสังคมมืออาชีพช่วยกลุ่มเปราะบาง
รมว.พม . ย้ํา ทีม One Home พม.ภาคเหนือ ปักหมุดทํางานลดความเหลื่อมล้ํา พร้อมนําศาสตร์นักพัฒนาสังคมมืออาชีพช่วยกลุ่มเปราะบาง
เมื่อวันที่ 25 กุมภาพันธ์ 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พบปะและประชุมร่วมกับหัวหน้าและเจ้าหน้าที่หน่วยงาน ทีม One Home พม. 17 จังหวัดภาคเหนือในเขตตรวจราชการที่ 15 - 18 รวม 137 คน ซึ่งเข้าร่วมโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจําปีงบประมาณ พ.ศ. 2566 จัดโดยกองตรวจราชการ สํานักงานปลัดกระทรวง พม. ร่วมกับสํานักงานส่งเสริมและสนับสนุนวิชาการ (สสว.) 7 8 9 โดยนายอนุกูล ปีดแก้ว ปลัดกระทรวง พม. มอบหมายให้ นายอนันต์ ดนตรี หัวหน้าผู้ตรวจราชการกระทรวง พม. เป็นผู้รายงานสรุปผลการประชุมติดตามการขับเคลื่อนการดําเนินงานในระดับพื้นที่อย่างเป็นรูปธรรมและทิศทางการให้ความช่วยเหลือ คุ้มครอง และพัฒนาคุณภาพชีวิตประชาชนกลุ่มเป้าหมายและกลุ่มเปราะบางอย่างมีประสิทธิภาพ ณ โรงแรมไดมอนด์ปาร์ค อินน์ จังหวัดเชียงราย
นายจุติ กล่าวว่า บทบาทหน้าที่สําคัญของหัวหน้าหน่วยงานทีม One Home พม. จังหวัด โดยเฉพาะพัฒนาสังคมและความมั่นคงของมนุษย์จังหวัด (พมจ.) นั้น คือ การสืบสานพระราชปณิธานพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ซึ่งได้มีการวางบทบาทหน้าที่ในการลดความเหลื่อมล้ําทางสังคม ตั้งแต่เมื่อครั้งกระทรวง พม. เป็นกรมประชาสงเคราะห์ โดยต้องปฎิบัติหน้าที่อย่างเคร่งครัดตามกฏระเบียบ และสื่อสารให้สังคมได้ตระหนักและร่วมรับผิดชอบในการแก้ไขปัญหาสังคมและเป็นหุ้นส่วนในการพัฒนาสังคม โดยการขับเคลื่อนศูนย์ช่วยเหลือสังคมให้เป็นศูนย์ข้อมูลทางสังคมของประชาชน มีสถานการณ์ปัญหาที่แท้จริงของชุมชน สามารถแจ้งเหตุ ประสาน ส่งต่อ และวางแผนการจัดการกับปัญหาสังคม ได้อย่างเป็นระบบ โดยเฉพาะปัญหาเกี่ยวกับเด็ก เยาวชน และความรุนแรงในครอบครัว อีกทั้งการเสริมพลังอาสาสมัครพัฒนาสังคมและความมั่นคงของมนุษย์ (อพม.) ให้เป็นหัวใจของผู้ให้ที่ทรงพลัง สามารถปฎิบัติหน้าที่สงเคราะห์ ช่วยเหลือ ส่งต่อ และร่วมวางแผนการพัฒนาคุณภาพชีวิตกลุ่มเปราะบางรายครัวเรือนได้อย่างตรงเป้า เข้าถึงไว โดยนําระบบอิเล็กทรอนิกส์ Smart อพม. เข้ามาสนับสนุนการทํางานอย่างมีประสิทธิภาพ
นายจุติ กล่าวเพิ่มเติมว่า นอกจากนี้ ต้องปฏิบัติหน้าที่เป็นผู้รักษามาตรฐานคุณภาพการบริการสวัสดิการสังคม ด้วยการดึงศักยภาพเครือข่ายสถาบันการศึกษาเข้ามามีส่วนร่วมในการติดตามประเมินผล เช่น สถานรับเลี้ยงเด็ก เป็นต้น ทั้งนี้ ประสบการณ์และความเป็นมืออาชีพด้านการสังคมสงเคราะห์และการพัฒนาสังคม กระทรวง พม. ต้องสร้างกลุ่ม Think Tank เพื่อส่งต่อองค์ความรู้และเป็นเครือข่ายถ่ายทอดการพัฒนาสังคมจากรุ่นสู่รุ่นแบบยั่งยืน
#ช่วย24ชั่วโมง #ช่วย24ชม #ข่าวพม.
รัฐบาลไทย-ข่าวทำเนียบรัฐบาล-โฆษกรัฐบาลเผย แนวโน้มของอุตสาหกรรมอินทราโลจิสติกส์ในปี 2566 มีการขยายตัวสูง
วันเสาร์ที่ 25 กุมภาพันธ์ 2566
25/02/2566
โฆษกรัฐบาลเผย แนวโน้มของอุตสาหกรรมอินทราโลจิสติกส์ในปี 2566 มีการขยายตัวสูง
รัฐบาลมุ่งส่งเสริมศักยภาพไทยสู่ศูนย์กลางโลจิสติกส์ในภูมิภาค
วันนี้ (25 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งยกระดับและส่งเสริมศักยภาพการจัดการคลังสินค้าไทยสู่มาตรฐานระดับสากล หลังแนวโน้มของอุตสาหกรรมระบบการจัดการคลังสินค้าภายในองค์กร หรือ อินทราโลจิสติกส์ (Intralogistics) ในปี 2566 คาดการณ์ว่าจะขยายตัว 10-15%
โฆษกประจําสํานักนายกรัฐมนตรีกล่าวว่า จากข้อมูลโดยสมาคมการจัดการระบบคลังสินค้าไทย การเติบโตของระบบการจัดการคลังสินค้าภายในองค์กร (อินทราโลจิสติกส์) ซึ่งในปี 2565 มีมูลค่าถึง 6,000-8,000 ล้านบาท ซึ่งเติบโตจากปี 2564 ประมาณ 5-8% พร้อมมองว่า สถานการณ์เศรษฐกิจในปี 2566 ที่เริ่มฟื้นตัว และโครงการเขตพัฒนาพิเศษภาคตะวันออก (EEC) มีความคืบหน้าเพิ่มเติมจากการที่รัฐบาลให้ความสําคัญเร่งด่วน จะช่วยเพิ่มขีดความสามารถในการแข่งขันของประเทศ เพิ่มมูลค่าการค้าการลงทุนระหว่างประเทศไทยกับต่างประเทศมากขึ้น และเชื่อว่าจะส่งผลให้อุตสาหกรรมอินทราโลจิสติกส์ขยายตัวได้ดีถึง 10-15% เทียบเท่าก่อนสถานการณ์แพร่ระบาดโรคโควิด-19
นอกจากนี้ สมาคมการจัดการระบบคลังสินค้าไทยยังเตรียมจัดงาน LogiMAT | Intelligent Warehouse 2023 ระหว่างวันที่ 25-27 ตุลาคม 2566 ณ อิมแพ็ค เมืองทองธานี เพื่อแสดงสินค้าชั้นนําที่เกี่ยวกับนวัตกรรมในการวางระบบคลังสินค้า และนําเสนอเทคโนโลยีการจัดการคลังสินค้าในอนาคต โดยจะเป็นงานที่เชื่อมโยงผู้ประกอบการ ผู้มีศักยภาพด้านการลงทุน และผู้มีส่วนตัดสินใจขับเคลื่อนองค์กร จากทั้งไทยและนานาชาติมากกว่า 100 แบรนด์/บริษัท สามารถดึงดูดนักลงทุนด้านโลจิสติกส์และผู้ที่สนใจได้มากกว่า 6 พันคน ซึ่งจะทําให้มีเงินสะพัดในงานรวมกว่า 1,000 ล้านบาท
“นายกรัฐมนตรียินดีที่อุตสาหกรรมคลังสินค้าอัจฉริยะ หรือ อินทราโลจิสติกส์ มีแนวโน้มเติบโตอย่างต่อเนื่องในปี 2566 ซึ่งรัฐบาลได้ดําเนินมาตรการเพื่อขับเคลื่อนพัฒนาความเชื่อมโยงด้านการขนส่งและระบบโลจิสติกส์มาโดยตลอด พร้อมยินดีร่วมมือกับทุกภาคส่วน เพื่อยกระดับการจัดการคลังสินค้าไทยสู่มาตรฐานระดับสากล เพิ่มขีดความสามารถผู้ประกอบการไทย รวมทั้งส่งเสริมศักยภาพของประเทศไทยให้เป็นศูนย์กลางอุตสาหกรรมโลจิสติกส์ในภูมิภาคอาเซียนในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-ผลการดำเนินงานของรัฐบาล  ปีที่ 4
วันพุธที่ 1 มีนาคม 2566
ผลการดําเนินงานของรัฐบาล  ปีที่ 4
พลเอก ประยุทธ์ จันทร์โอชา นายกรัฐมนตรี  (25 กรกฎาคม - 31 ธันวาคม 2565)
​
รายงานผลการดําเนินงานของรัฐบาล พลเอก ประยุทธ์ จันทร์โอชา นายกรัฐมนตรี ปีที่ 4 (25 กรกฎาคม - 31 ธันวาคม 2565)
วีดิทัศน์ ปีที่ 4 ของรัฐบาล พลิกโฉมประเทศไทยก้าวสู่ศตวรรษที่ 21
รัฐบาลไทย-ข่าวทำเนียบรัฐบาล-ผช.ปกอ.ณิรดา นำทีม MIND เยี่ยมชมการทอผ้าไหมยกดอก ของเด่นเมืองลำพูน
วันจันทร์ที่ 27 กุมภาพันธ์ 2566
27/02/2566
ผช.ปกอ.ณิรดา นําทีม MIND เยี่ยมชมการทอผ้าไหมยกดอก ของเด่นเมืองลําพูน
ผู้ช่วยปลัดกระทรวงอุตสาหกรรมนําทีม MIND เยี่ยมชมการทอผ้าไหมยกดอก ของเด่นเมืองลําพูน
เมื่อวันที่ 26 กุมภาพันธ์ 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ลงพื้นที่เยี่ยมชมการดําเนินงาน ศูนย์เรียนรู้ผ้าและอนุรักษ์การทอผ้าไทยยกดอกลําพูน พร้อมด้วย นางจันทนา ไวยาวัจมัย อุตสาหกรรมจังหวัดลําพูน นายสุภชัย ไวยาวัจมัย อุตสาหกรรมจังหวัดลําปาง นางสาวชลาริน นิลพิฤกษ์ ผู้อํานวยการกองกลาง นายจักรพันธ์ เด่นดวงบริพันธ์ ผู้อํานวยการกองตรวจราชการ นายดุสิต อนันตรักษ์ ผู้อํานวยการศูนย์เทคโนโลยีสารสนเทศ และคณะผู้บริหารกระทรวงอุตสาหกรรม เข้าร่วม ณ ศูนย์เรียนรู้ผ้าและอนุรักษ์การทอผ้าไทยยกดอกลําพูน จังหวัดลําพูน
ศูนย์เรียนรู้ผ้าและอนุรักษ์การทอผ้าไทยยกดอกลําพูน จัดตั้งขึ้นเพื่อเป็นศูนย์การแลกเปลี่ยนเรียนรู้ การยกระดับการผลิต การทอผ้าไหมยกดอกลําพูน การเป็นแหล่งให้บริการ เผยแพร่ข้อมูล และองค์ความรู้เรื่องการผลิตผ้าไหมยกดอกลําพูน และการย้อมสีธรรมชาติอย่างครบวงจร นอกจากนี้ยังเป็นแหล่งในการผลิตผ้าไหมทอมือ สามารถสร้างงาน สร้างอาชีพและสร้างรายได้ให้แก่คนในชุมชน อีกทั้งยังเป็นการอนุรักษ์และสืบทอดภูมิปัญญาการทอผ้าไหมยกดอกลําพูนและการย้อมสีธรรมชาติให้คงอยู่สืบไป
สําหรับแหล่งเรียนรู้ภายในศูนย์ ประกอบด้วย 3 ส่วนสําคัญ ได้แก่ ส่วนที่ 1 แปลงหม่อนและโรงเลี้ยงหม่อนไหม ซึ่งเป็นจุดเรียนรู้ต้นกําเนิดของความเป็นไหมไทย มีกิจกรรมเรียนรู้วิธีการเก็บผลหม่อน ส่วนที่ 2 โรงย้อมผ้าสีธรรมชาติและโรงทอผ้าไหม เป็นแหล่งเรียนรู้กระบวนการย้อมสีธรรมชาติ เช่น แก่นฝาง แก่นไม้ประโหด ใบหูกวาง และดอกไม้ให้สี มีกิจกรรมให้ได้ทดลองย้อมสีธรรมชาติด้วยเทคนิคมัดย้อม การกรอไหมและการทอผ้าไหม ส่วนที่ 3 ศูนย์จําหน่ายผลิตภัณฑ์และพิพิธภัณฑ์ผ้าไหมยกดอก ซึ่งเป็นแหล่งรวบรวมและจําหน่ายผลิตภัณฑ์ของกลุ่ม เช่น ผลิตภัณฑ์จากหม่อน แยมหม่อน น้ําหม่อน ผลิตภัณฑ์จากผ้าไหมยกดอก
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำทั่วประเทศ กำชับเรือโดยสารต้องพร้อม อุปกรณ์ประจำเรือต้องครบ และปลอดภัย
วันจันทร์ที่ 27 กุมภาพันธ์ 2566
กรมเจ้าท่า คุมเข้มความปลอดภัยทางน้ําทั่วประเทศ กําชับเรือโดยสารต้องพร้อม อุปกรณ์ประจําเรือต้องครบ และปลอดภัย
...
กรมเจ้าท่า คุมเข้มความปลอดภัยทางน้ําทั่วประเทศ กําชับเรือโดยสารต้องพร้อม อุปกรณ์ประจําเรือต้องครบ และปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่าได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กํากับ ดูแล ตรวจตราความปลอดภัยทางน้ํา เน้นย้ําประชาชนและนักท่องเที่ยวต้องสวมใส่เสื้อชูชีพขณะเดินทางทางน้ําตลอดเวลา โดยในส่วนของการท่องเที่ยวทางน้ําในภูมิภาคที่ 7 พื้นที่ภาคตะวันออกเฉียงเหนือได้มีการกํากับดูแล ควบคุม คุมเข้ม อํานวยความสะดวกและความปลอดภัยแก่ประชาชนและนักท่องเที่ยว ดังนี้
เมื่อวันที่ 26 กุมภาพันธ์ 2566 สํานักงานเจ้าท่าภูมิภาคสาขาหนองคาย จัดเจ้าหน้าที่ตรวจตราปราบปราม ควบคุมการเดินเรือ อํานวยความสะดวกและความปลอดภัยแก่ประชาชนและนักท่องเที่ยว บริเวณท่าเรือวัดพระธาตุหล้าหนอง เรือโดยสาร 7 ลํา 58 เที่ยว ผู้โดยสาร 237 คน ท่าเรือเทศบาลตําบลบึงโขงหลง เรือโดยสาร 115 ลํา 135 เที่ยว ผู้โดยสาร 1,238 คน ท่าเรือทะเลบัวแดง เรือโดยสาร 54 ลํา 98 เที่ยว ผู้โดยสาร 1,387 คน ท่าเรือด่านศุลกากรบึงกาฬ เรือโดยสาร 6 ลํา 3 เที่ยว ผู้โดยสาร 57 คน ท่าเรือศุลกากรปากชม เรือโดยสาร 5 ลํา ผู้โดยสาร 45 คน และสํานักงานเจ้าท่าภูมิภาคสาขานครพนม บริเวณท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม เรือโดยสาร 3 ลํา 22 เที่ยว 569 คน
รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ํา กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อํานวยความสะดวก ความปลอดภัยทางน้ํา อย่างเคร่งครัด โดยเรือต้องมีอุปกรณ์ความปลอดภัยประจําเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมา ท่าเรือต้องปลอดภัยมีอุปกรณ์ประจําท่าเรือ อาทิ พวงชูชีพ พร้อมระบุจํานวนผู้โดยสาร มีการประชาสัมพันธ์การสวมใส่เสื้อชูชีพ และให้ปฏิบัติตามคําแนะนําของเจ้าหน้าที่ประจําท่าเรืออย่างเคร่งครัด เพื่อความปลอดภัย พร้อมกันนี้ รักษาการอธิบดีกรมเจ้าท่า ได้สั่งการให้สํานักงานเจ้าท่าทั่วประเทศ เร่งตรวจสอบเรือโดยสารทุกลําในพื้นที่เพื่อตรวจสอบความพร้อมของเรือทุกลํา และรายงานให้ทราบ ทั้งนี้ หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด พม. ย้ำขับเคลื่อนงานมิติใหม่ เน้นทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน
วันจันทร์ที่ 27 กุมภาพันธ์ 2566
ปลัด พม. ย้ําขับเคลื่อนงานมิติใหม่ เน้นทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน
ปลัด พม. ย้ําขับเคลื่อนงานมิติใหม่ เน้นทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน
วันนี้ (24 ก.พ. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจําปีงบประมาณ พ.ศ. 2566 สําหรับหัวหน้าและเจ้าหน้าที่หน่วยงาน ทีม One Home พม. 17 จังหวัดภาคเหนือในเขตตรวจราชการที่ 15-18 รวม 137 คน ซึ่งจัดโดยกองตรวจราชการ สํานักงานปลัดกระทรวง พม. ร่วมกับสํานักงานส่งเสริมและสนับสนุนวิชาการ (สสว.) 7-9 โดยมี นายธนู ธิแก้ว ผู้อํานวยการ สสว. 9 กล่าวรายงาน อีกทั้ง นายอนันต์ ดนตรี หัวหน้าผู้ตรวจราชการกระทรวง พม. นายโชคชัย วิเชียรชัยยะ และนางอภิญญา ชมภูมาศ ผู้ตรวจราชการกระทรวง พม. บรรยายแนวทางการตรวจราชการฯ ณ โรงแรมไดมอนด์ปาร์ค อินน์ จังหวัดเชียงราย
นายอนุกูล กล่าวว่า นโยบายสําคัญในการขับเคลื่อนงานในมิติใหม่ของกระทรวง พม. มีเป้าหมาย “ทุกครอบครัวเข้าถึงการคุ้มครองทางสังคม ลดความยากจน สร้างความยั่งยืน” โดยมุ่งเน้นการเสริมสร้างศักยภาพครอบครัวให้กับคนทุกช่วงวัยที่ต้องพัฒนาทักษะที่จําเป็นในศตวรรษที่ 21 การพัฒนาทักษะอาชีพรายได้ การคุ้มครองทางสังคมแก่กลุ่มเป้าหมาย การสนับสนุนหุ้นส่วนในการพัฒนา และการส่งเสริมองค์กรสมรรถนะสูงทั้งในเรื่องคน เทคโนโลยี และกฏระเบียบที่เกี่ยวข้อง โดยมุ่งเน้นความซื่อสัตย์สุจริตและหลักธรรมาภิบาล
นายอนุกูล กล่าวเพิ่มเติมว่า ตนได้ชี้แจงกรอบแนวทางการตรวจราชการที่บรรจุในแผนการตรวจราชการกระทรวง พม. ประจําปีงบประมาณ พ.ศ. 2566 เพื่อมุ่งให้หน่วยงานทีม One Home พม.จังหวัด 17 จังหวัดภาคเหนือในเขตตรวจราชการที่ 15 - 18 สามารถนํานโยบายจากส่วนกลางไปขับเคลื่อนการดําเนินงานในระดับพื้นที่อย่างเป็นรูปธรรมและทิศทางเดียวกันสําหรับการให้ความช่วยเหลือ คุ้มครอง และพัฒนาคุณภาพชีวิตประชาชนกลุ่มเป้าหมายและกลุ่มเปราะบางได้อย่างมีประสิทธิภาพ อีกทั้งสามารถรายงานผลการดําเนินงานที่มุ่งเน้นผลสัมฤทธิ์ของแต่ละโครงการในเชิงประจักษ์ได้
#ช่วย24ชั่วโมง #ช่วย24ชม #ข่าวพม.
รัฐบาลไทย-ข่าวทำเนียบรัฐบาล-ครม.เห็นชอบจัดสรรงบกลาง 1,037.48 ล้านบาท สำหรับดำเนินโครงการนำร่องตามโมเดลเศรษฐกิจ BCG กองทุนหมู่บ้านและชุมชนเมือง
วันอังคารที่ 28 กุมภาพันธ์ 2566
28/02/2566
ครม.เห็นชอบจัดสรรงบกลาง 1,037.48 ล้านบาท สําหรับดําเนินโครงการนําร่องตามโมเดลเศรษฐกิจ BCG กองทุนหมู่บ้านและชุมชนเมือง
ครม.เห็นชอบจัดสรรงบกลาง 1,037.48 ล้านบาท สําหรับดําเนินโครงการนําร่องตามโมเดลเศรษฐกิจ BCG กองทุนหมู่บ้านและชุมชนเมือง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้ เห็นชอบการจัดสรรงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 1,037.48 ล้านบาท เพื่อเป็นค่าใช้จ่ายในโครงการนําร่องตามโมเดลเศรษฐกิจ BCG กองทุนหมู่บ้านและชุมชนเมือง ตามที่สํานักงานกองทุนหมู่บ้านและชุมชนเมือง(สทบ.) เสนอ
ทั้งนี้ สทบ. ได้ริเริ่มโครงการนี้เนื่องจากได้เล็งเห็นความเดือดร้อนของสมาชิกกองทุนหมู่บ้านฯ ตลอดจนประชาชนที่อาศัยในหมู่บ้านและชุมชนที่ต้องแบกรับภาระเรื่องต้นทุนการผลิตที่สูงขึ้น แต่ผลผลิตหรือรายได้ลดลง จึงมีความจําเป็นเร่งด่วนต้องดําเนินโครงการโดยนําโมเดลเศรษฐกิจแบบ BCG เข้ามาขับเคลื่อน
น.ส.ไตรศุลี กล่าวว่า ตามโครงการจะสนับสนุนให้กองทุนหมู่บ้านและชุมชนเมือง ซึ่งปัจจุบันมีอยู่ทั้งหมด 786 กองทุน ดําเนินการติดตั้งเทคโนโลยีเพื่อสนับสนุนเศรษฐกิจแบบ BCG 5 รูปแบบกิจกรรม ได้แก่
1.เทคโนโลยีการเกษตรอัจฉริยะ แบบกลางแจ้ง/ระบบเปิด เช่น การติดตั้งแผงโซล่าเซลล์และจัดทําระบบจ่ายน้ําอัตโนมัติด้วยโดรน
2.เทคโนโลยีการเกษตรอัจฉริยะ แบบในร่ม/ระบบปิด เช่น การติดตั้งระบบการใช้น้ําอย่างประหยัดด้วยระบบน้ําหยด
3.เทคโนโลยีผลิตส่งเสริมทางด้านการเกษตรและอาหารครบวงจร เช่น การใช้เครื่องจักรและเทคโนโลยีสมัยใหม่เพื่อลดต้นทุนการผลิต และการผลิตพลังงานไฟฟ้าด้วยพลังงานทดแทน
4.เทคโนโลยีการผลิตเชื้อเพลิงพลังงาน ผลิตภัณฑ์จากวัสดุเหลือใช้ทางการเกษตรหรือขยะ เช่น การนําวัสดุเหลือใช้ทางการเกษตรมาทําปุ๋ยหมัก/จุลินทรีย์
5.เทคโนโลยีผลิตน้ําดื่ม แบบครบวงจร เช่น การใช้ระบบโซล่าเซลล์เข้ามาช่วยในกระบวนการผลิตเพื่อลดต้นทุนการผลิตน้ําดื่ม
น.ส.ไตรศุลี กล่าวว่า สทบ.ประเมินว่าโครงการจะสามารถยกระดับการผลิต การค้าและการบริการในระดับชุมชน และยังเป็นการกระตุ้นการบริโภคและลงทุนของชุมชนจากผลผลิตตามโครงการ เกิดเศรษฐกิจหมุนเวียนที่เข้มแข็ง และโครงการนี้จะเป็นการนําร่องตามโมเดลเศรษฐกิจ BCG กระตุ้นการพัฒนาเศรษฐกิจแบบใหม่ในระดับฐานรากที่ต่อเนื่องต่อไป
สําหรับขั้นตอนการดําเนินโครงการ สทบ. จะประกาศให้สมาชิกกองทุนหมู่บ้านและชุมชนเมืองทราบในรายละเอียดต่อไป
รัฐบาลไทย-ข่าวทำเนียบรัฐบาล-ผู้ตรวจฯ สมพล เยี่ยมวิสาหกิจชุมชนกลุ่มเสื่อบ้านท่าแฉลบ พัฒนาลวดลายเสื่อ ลายขอ
วันพฤหัสบดีที่ 23 กุมภาพันธ์ 2566
23/02/2566
ผู้ตรวจฯ สมพล เยี่ยมวิสาหกิจชุมชนกลุ่มเสื่อบ้านท่าแฉลบ พัฒนาลวดลายเสื่อ ลายขอ
นายสมพล โนดไธสง ผู้ตรวจราชการกระทรวงอุตสาหกรรม เยี่ยมวิสาหกิจชุมชนกลุ่มเสื่อบ้านท่าแฉลบ พัฒนาลวดลายเสื่อ ลายขอ
เมื่อวันอังคารที่ 21 กุมภาพันธ์ 2566 เวลา 13.00 น. ผู้ตรวจราชการกระทรวงอุตสาหกรรม (นายสมพล โนดไธสง) พร้อมด้วย อสจ.จันทบุรี (นางสาวกาญจนา ทัพป้อม) และคณะเจ้าหน้าที่ ได้ลงพื้นที่ตรวจเยี่ยมวิสาหกิจชุมชนกลุ่มเสื่อบ้านท่าแฉลบ จ.จันทบุรี ณ สถานประกอบการเสื่อประสิทธิ์พาณิชย์ ประกอบกิจการ ผลิตผลิตภัณฑ์แปรรูปจากเสื่อ เช่น เสื่อพับบุฟองน้ํา กระเป๋าเสื่อ แผ่นรองจาน กล่องทิชชู่ รองเท้า สมุดโน้ต ฯลฯ ซึ่งเข้าร่วมโครงการมาตรฐานผลิตภัณฑ์ชุมชน และโครงการการเสริมสร้างศักยภาพผู้ประกอบการอุตสาหกรรมสู่การแข่งขันเศรษฐกิจวิถีใหม่ ประจําปีงบประมาณ พ.ศ. 2565
วิสาหกิจชุมชนดังกล่าวเป็นศูนย์การเรียนรู้ของคนในชุมชนโดยรอบ จําหน่ายสินค้าหัตถกรรมจากกก ที่มีการปลูกในท้องถิ่น ผลิตภัณฑ์มีการออกแบบ และผลิตโดยคนในชุมชน มีการทอเสื่อด้วยลวดลายจากภูมิปัญญาของชุมชนมากกว่า 100 ลาย รวมถึงมีการเผยแพร่วิถีชุมชนในการทอเสื่อ ที่สําคัญมีการพัฒนาลายผ้าพระราชทาน ลายขอของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา มาใช้เป็นลวดลายในการทอเสื่อ
ทั้งนี้ ผู้ตรวจฯ นายสมพล แนะนําแนวทางการประกอบกิจการ โดยให้ปฏิบัติตามนโยบาย MIND ของกระทรวงอุตสาหกรรม ทั้ง 4 มิติ รวมทั้งได้เชิญชวนเข้าร่วมโครงการต่างๆ เพื่อสร้างตราสินค้าให้เข้มแข็ง